Diari Oficial de la Generalitat Valenciana


Sumari del DOGV 1085, del 14-06-1989 (1989/814178)

ORDRE de 29 de maig de 1989, de la Conselleria d'Agricultura i Pesca, aprovant el Pla d'Obres i Actuacions a la zona desfavorida de Requena-Utiel (València), 2a fase.
----------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/05/29/(1)/dof/vci/html**

### Dades del document

Número de DOGV
:   1085

Data del DOGV
:   14-06-1989

Secció del DOGV
:   DISPOSICIONS GENERALS

Número del document
:   1989/814178


Data del document
:   29-05-1989

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 29 de maig de 1989, de la Conselleria d'Agricultura i Pesca, per la qual s'aprova el Pla d'Obres i Actuacions a la zona desfavorida de Requena-Utiel (València), 2a Fase.  
El Decret 48/1987, de 13 d'abril, del Consell de la Generalitat Valenciana, disposa que la Conselleria d?agricultura i Pesca durà a terme les obres i actuacions que hagen de mamprendre's a les zones desfavorides declarades per la Comunitat Europea, en la Directiva del Consell 86/466, de 14 de juliol. Els municipis de Requena i Utiel, dins la zona de Requena-Utiel, van inclosos en les llistes comunitàries de zones agrícoles desfavorides d'aquesta directiva, per tractar-se d'una zona desfavorida en perill de despoblament.  
L?Ordre d'11 de febrer de 1988 de la Conselleria d?Agricultura i Pesca va aprovar la la Fase del Pla d'Obres i Actuacions de la dita zona.  
A petició de les cooperatives de la zona, i per tal d'impulsar el sector cooperatiu i dotar-lo d'infrastructures necessàries, els Serveis Territorials de la Conselleria d?agricultura i Pesca de València han redactat, i se sotmet a l'aprovació de la Conselleria d?agricultura i Pesca, el «Pla d'Obres i Actuacions de la zona desfavorida de Requena-Utiel(València), 21 Fase», sobre condicionament, instal·lacions i equipament en les cooperatives de 2n. grau de la zona.  
Havent examinat el Pla, aquesta conselleria considera que les obres incloses han estat degudament classificades, segons determina l?article 2 del Decret 48/1987, del Consell de la Generalitat Valenciana, i que contribuiran a la millora de la qualitat dels productes de la zona, a la millora de la comercialització i a l'augment de les rendes dels agricultors.  
Per tant,  
ORDENE:  
Article primer  
L?aprovació del Pla d'Obres i Actuacions de la Zona Desfavorida de Requena-Utiel, 2ª Fase.  
Article segon  
Les obres incloses en el Pla, sobre condicionament i equipament d'instal·lacions en les cooperatives de 2n. grau de la zona, tindran la consideració de complementàries, d'acord amb l'article 65 de la Llei de Reforma i Desenvolupament Agrari, i se?ls aplicaran els beneficis prevists en els articles 70 i 74 de la mateixa llei.  
Article tercer  
Les obres podrà fer-les directament l'Administració, o també, d'acord amb les disposicions del Decret 2050/1973.  
DISPOSICIONS FINALS  
Primera  
Facultar la Direcció General de Desenvolupament Agrari, perquè puga dictar les disposicions necessàries per al desenvolupament d'aquesta ordre.  
Segona  
L?Ordre entrarà en vigor l?endemà de la publicació en el Diari Oficial de la Generalitat Valenciana.  
València, 29 de maig de 1989.  
El Conseller d?agricultura i Pesca,  
LLUIS FONT DE MORA I MONTESINOS


Còpia Permalink ELI